Nalogodavac \_\_\_\_\_\_\_\_\_\_ ( u daljem tekstu : nalogodavac ) i posrednik \_\_\_\_\_\_\_\_\_\_ ( u daljem

Tekstu: posrednik ) sklapaju dana \_\_\_\_\_\_\_\_\_\_ , u \_\_\_\_\_\_\_\_\_\_\_ slijedeći

 UGOVOR O POSREDOVANJU

Član 1.

Ovim Ugovorom posrednik se obavezuje da će nastojati naći i dovesti u vezu s nalogodavcem

osobu koja bi s njim pregovarala o sklapanju određenog ugovora .

Član 2.

Posrednik se obavezuje da će pažnjom dobrog privrednika tražiti priliku za sklapanje

ugovora iz člana 1.ovog Ugovora i stoga će uložiti trud da svom nalogodavcu izabere dobrog i

solidnog partnera koji mu najviše odgovara i stoga je dužan i obavezan provjeriti da li je druga

strana uredna i savjesna i da li je ovlaštena za sklapanje predmetnog ugovora.

Član 3.

Posrednik je dužan i obavezan davati izvještaje o svojim nastojanjima da nalogodavcu u vezi

zaključenja ugovora nađe partnera najmanje jednom nedeljno.

Ukoliko to nije u mogućnosti učiniti dužan je o razlozima neispunjenja ove obaveze obavjestiti

nalogodavca.

Član 4.

Posrednik je dužan čuvati u tajnosti podatke o poslu koji je sklopljen njegovim posredovanjem i

ova obaveza je za njega trajna i važi i nakon prestanka njegova odnosa po osnovu ovog

Ugovora.

Obaveza čuvanja poslovne tajne znači da on ne smije izvještavati treće osobe o podacima i

poslovima koji su značajni za njegovog nalogodavca, a ne može te tajne podatke koristiti ni u

svom poslovanju.

Posrednikova obaveza čuvanja poslovne tajne odnosi se samo na treće strane, a ne i na

ugovorne strane koje sklapaju ugovor njegovim posredovanjem.

Član 5.

Posrednik je dužan voditi posrednički dnevnik po načelima urednosti i ažurnosti i dužan je i

obavezan svakog radnog dana na kraju radnog vremena upisati sve bitne podatke o ugovorima

koji su sklopljeni tog dana njegovim posredovanjem.

Nalogodavac ima pravo zahtijevati da mu posrednik po osnovu posredničkog dnevnika izda

posrednički list koji u vezi podataka mora biti identičan podacima u posredničkom dnevniku.

Posrednički list posrednik je dužan izdati u tri (3) primjerka i to svakoj ugovornoj strani po

jedan, a jedan zadržava posrednik za svoje potrebe.

Na zahtjev suda posrednik je dužan dostaviti na uvid posrednički dnevnik radi poređenja

njegovih podataka sa podacima u drugim ispravama.

Član 6.

Nalogodavac se obavezuje isplatiti naknadu posredniku za obavljanje poslova iz člana. 1. ovog

Ugovora u iznosu \_\_\_\_\_\_\_\_\_\_\_\_\_\_ € ( slovima \_\_\_\_\_\_\_\_\_\_ evra ) na žiro

račun posrednika broj :\_\_\_\_\_\_\_\_\_\_ , otvoren kod \_\_\_\_\_\_\_\_\_\_\_ .

Član 7

Pravo na isplatu naknade posrednik stiče danom sklapanja ugovora za koji je posredovao

Ako ugovor bude sklopljen pod odložnim uslovom posrednik će pravo na proviziju ostvariti u

trenutku kada se uslov ispuni.

Kada je ugovor sklopljen pod raskidnim uslovom, ostvarenje uslova nema uticaja na

posrednikovo pravo na naknadu.

U slučaju nevaljanosti Ugovora posrednik ima pravo na naknadu ako mu uzrok nevaljanosti nije

bio poznat.

Član 8.

Posrednik nema pravo na naknadu troškova učinjenih u izvršenju naloga, nego se

podrazumijeva da njegova provizija obuhvata i troškove a ne samo proviziju za obavljeni

posao.

Član 9.

Ako posrednik protivno ugovoru ili protivno interesima nalogodavca radi za drugu stranu gubi

pravo na proviziju i naknadu troškova ukoliko je ista ugovorena.

Član 10

Nalogodavac može opozvati nalog kada god hoće pod uslovom da opoziv nije suprotan savjesti.

Član 11.

Za sve odnose koji nisu riješeni ovim ugovorom, ugovorne strane ugovaraju primjenu

odgovarajućih odredbi Zakona o obligacionim odnosima.

Član 12.

Ugovorne strane su saglasne da će sve sporove rješavati mirnim putem, a za slučaj spora koji

nastane u vezi s okolnostima iz ovog Ugovora ugovaraju nadležnost suda u \_\_\_\_\_\_\_\_\_ .

Član 13.

Ovaj Ugovor sačinjen je u \_\_\_\_\_\_\_ primjeraka, od kojih svaka ugovorna strana

zadržava po \_\_\_\_\_\_\_ primjerka.

Član 14.

Ovaj ugovor stupa na snagu danom potpisa obiju ugovornih strana.

Nalogodavac: Posrednik: